ועדת הכספים, כנסת 19, פרוטוקול מספר 467, 2014-11-26 10:15

ניסן סלומינסקי: אני פותח את ישיבת ועדת הכספים.

ניסן סלומינסקי: אנחנו בסעיף 4 בסדר היום – צו תעריף המכס והפטורים ומס קנייה על טובין (תיקון מס' 16), התשע"ד-2014 (קביעת מעמד קטין חוזר ואזרח עולה(.

<גיא גולדמן: יש היום הקלות במכס ובמס קנייה לקטין חוזר ולאזרח עולה.

<גיא גולדמן: זה קיים כבר שנים.

<גיא גולדמן: אנחנו ביקשנו להעביר את האישורים שניתנים למעמד הזה – קטין חוזר ואזרח עולה – שלא רשות המסים תבדוק את זה אלא משרד הקליטה שעושה את העבודה הזאת ובודק את זה ויודע לעשות את זה.

<גיא גולדמן: זה מקל גם על הזכאים שבמקום לרוץ אחרי שני גורמים ולבקש את האישורים – גם מהמכס וגם ממשרד הקליטה – הוא ירוץ אחרי גורם אחד.

<גיא גולדמן: בעניין מס קנייה, הוועדה כבר אישרה את מעבר האישורים למשרד הקליטה ועכשיו מונח בפניכם התיקון הנ"ל לגבי המכס.

ניסן סלומינסקי: על פניו זה נשמע דבר טוב.

ניסן סלומינסקי: נשמע את משרד הקליטה.

<דוריס קריאף: למעשה זה צמצום בירוקרטיה.

<דוריס קריאף: קטין חוזר ואזרח עולה, דינם כדין עולים חדשים אבל זה מעמד שנקבע על ידי הרבה מסמכים, כאשר את אותם מסמכים שהמכס בודק למעשה, גם אנחנו בודקים.

<דוריס קריאף: זה ממש בא כדי למנוע ממנו את הטרטור, לבוא גם אלינו וגם למכס עם הצגה של אותם מסמכים.

<דוריס קריאף: אנחנו מדווחים, הם מכירים כבר בתעודות שלנו במשך שנים וכמו שאמרו, זה תוקן לגבי מס קנייה.

<דוריס קריאף: זה צמצום בירוקרטיה.

<שלומית ארליך: בעצם הוועדה אישרה את זה ב-2 ביולי 2014 ואז גם קיימנו דיון על ההבדלים בין הדרך בה עושה את זה רשות המסים לדרך שעושה את זה משרד הקליטה.

<דוריס קריאף: הדרך היא אותה דרך למעט אזרחים עולים שאגף המכס ביקש שהם יתייצבו בצה"ל.

<דוריס קריאף: אנחנו בממשקים מול צה"ל, כך שצה"ל מקבל את המידע מאתנו בממשק יומי.

<דוריס קריאף: לא צריך גם לטרטר אותו לצה"ל כדי להתייצב שם.

ניסן סלומינסקי: זה נראה בסדר גמור.

שמעון סולומון: שאלה.

שמעון סולומון: בכמה שנים מדובר בנושא הזה של עולים חדשים?

<דוריס קריאף: תקופת הזכאות למימוש הפטור?

<דוריס קריאף: שלוש שנים.

שמעון סולומון: שלוש שנים מאז העלייה.

<דוריס קריאף: כן.

ניסן סלומינסקי: אני חושב שזה דבר טוב וצמצום רגולציה.

ניסן סלומינסקי: זה אומר פחות לטרטר את העולה ואת האזרח.

שמעון סולומון: דרך אגב, אל תראה את זה כברור מאליו.

שמעון סולומון: אני מקווה שבאמת יהיו ביצועים.

שמעון סולומון: כמו שאני מכיר בהרבה תחומים, את הטיפול שלהם באופן מקצועי, ואני הייתי שם סימן שאלה גדול.

שמעון סולומון: אבל בסדר.

משה גפני: מה בסדר?

משה גפני: אם לא תאשר, לא יהיה סימן שאלה.

ניסן סלומינסקי: מי בעד אישור צו תעריף המכס והפטורים ומס קנייה על טובין (תיקון מס' 16), התשע"ד-2014 (קביעת מעמד קטין חוזר ואזרח עולה)?

ניסן סלומינסקי: בעד – רוב

ניסן סלומינסקי: הצו אושר

ניסן סלומינסקי: הצו אושר.

ניסן סלומינסקי: בהצלחה.